పిఎస్‌ఎల్‌వి-సీ35
ఉపగ్రహ వాహక నౌక పొడవు 44.4 మీటర్లు.మొత్తంబరువు 320 టన్నులు. మొదటి, మూడవ దశల్లో ఘన ఇంధనాన్ని, రెండవ, నాల్గవ దశల్లో ద్రవ ఇంధనాన్నీ ఉపయోగించారు. వాహక నౌక నిర్మాణం ఈ దిగువ వర్ణించిన ప్రకారం ఉన్నది
మొదటి దశను కోర్ దశ అనికూడా అంటారు. దీని పొడవు 20 మీటర్లు. ఇందులో నింపిన ఘన ఇంధనం బరువు 138.2 టన్నులు. ఉపయోగించిన ఇంధనం HTPB (హైడ్రోక్సిల్ టెర్మినెటెడ్ పాలి బ్యూటడైన్). ఈ దశ వ్యాసం 2.8 మీటర్లు. మొదటి దశకు అనుబంధంగా 6 స్ట్రాపాన్ బూస్టరు మోటార్లను అనుసంధానించారు. ఈ స్ట్రాపాన్ బూస్టరు వ్యాసం 1 మీటరు, పొడవు 8.8 మీటర్లు. ఒక్కో స్ట్రాపాన్ బూస్టరులో 8.9 టన్నుల ఘన ఇంధనాన్ని (HTPB) నింపారు.
ఈ దశను PS2 అనికూడా అంటారు. పొడవు 12.8 మీటర్లు.వ్యాసం 2.8 మీటర్లు. ద్రవ ఇంధన భారం 42.0టన్నులు. ఉపయోగించిన ద్రవ ఇంధనం UH25+NO
మూడవ దశను PS3 అంటారు.ఈ దశ పొడవు 3.6 మీటర్లు, వ్యాసం 2.0 మీటర్లు. ఇందులో కూడా మొదటి దశలో వాడిన ఘన ఇంధనాన్నే వాడారు. ఇంధన భారం 7.6 టన్నులు.
ఈ దశను PS4 అంటారు. ఇందులో ద్రవ ఇంధనం వాడారు. ఇంధనం/చోదకం MMH+MON-3 (మొనో మిథైల్ హైడోజిన్+మిశ్హ్రమ నైట్రోజన్ ఆక్సైడులు). ఇంధన బరువు 2.5 టన్నులు. ఈ దశ పొడవు 3.0 మీటర్లు, పొడవు 1.3 మీటర్లు.
శనివారం రోజున మొదలై, 48:30 గంటల పాటు జరిగిన కౌంట్‌డౌన్ తరువాత, సోమవారం ఉదయం 9:12 నిమిషాలకు పిఎస్‌ఎల్‌వి-సీ35 మొదటి ప్రయోగ వేదిక నుండి గగనం వైపుకు దూసుకెళ్ళింది. ప్రయోగం మొదలైన సమయం నుండి స్ట్రాపాన్ బూస్టరులు మరియు కోర్ మోటర్లు మొత్తం 111 సెకన్లపాటు మండిన తరువాత, మొదటిదశ విజయవంతంగా ముగిసింది. రెండవదశ 262 సెకన్ల పాటు కొనసాగగా, మూడవదశ 586 సెకన్ల పాటు కొనసాగింది. చివరి నాల్గవదశ 1021 సెకనులు మండింది. అనంతరం స్వదేశీ ఉపగ్రహం స్కాట్‌శాట్-1 ని 1058 సెకన్లకు (17:40గంటలకు) విజయవంతంగా 724 కి,మీ ఎత్తున సూర్యానువర్తన ధ్రుకక్ష్యలో ప్రక్షేపించింది. 1.05 గంటల తరువాత రాకెట్ నాలుగవ దశను (PS-4) రెండు విడతలుగా మండించి వాహకనౌకను 55 కి.మీ దిగువకు ప్రయాణింపచేసారు. భూమికి 669 కిలోమీటర్ల ఎత్తులో సూర్యానువర్తన కక్ష్యలో 98.21 డిగ్రీల వాలులో మిగతా 7 ఉపగ్రహాలను అంతరిక్షంలో ప్రవేశపెట్టారు .
పిఎస్‌ఎల్‌వి-సీ27 ఉపగ్రహ వాహకనౌక
మొదటిదశను PS1అందురు.దీని పొడవు 20 మీటర్లు. మొదటిదశ వ్యాసము 2.8 మీటర్లు.ఈదశలో నింపిన ఘన ఇంధన పరిమాణం 138.2 టన్నులు.మొదటి దశచోదక దహనం వలన 4815కిలోన్యూటనుల త్రోయుపీడన శక్తి ఏర్పడును. మొదటిదశలో వాడిన ఘన ఇంధనం HTPB (హైడ్రాక్సిల్ టెర్మినెటేడ్ పాలి బ్యుటడైన్). మొదటి దశకు అనుసంధానింపబడిన స్ట్రాపాన్ బూస్టరు పొడవు 12 మీటర్లు, వ్యాసము 1మీటరు.ఒక్కో స్ట్రాపాన్ బూస్టరులో నింపబడిన ఇంధన పరిమాణం 12.2టన్నులు. ఒక్కో స్ట్రాపాన్ బూస్టరు వలన 716 కిలో న్యూటనుల శక్తి ఏర్పడును. ఈఆరు స్ట్రాపాన్ బూస్టరులలో కూడా ఘన ఇంధనం HTPB (హైడ్రాక్సిల్ టెర్మినెటేడ్ పాలి బ్యుటడైన్) ఉపయోగించారు.రెండవదశ పొడవు 12.8 మీటర్లు, వ్యాసము 2.8 మీటర్లు.రెండవ దశను PS2అందురు.ఇందులో వాడిన ద్రవ ఇంధన పరిమాణం 42 టన్నులు.వాడిన ఇంధనం UH25 + NO (UH25= Unsymmetrical Dimethyl Hydrazine + 25% Hydrazine Hydrate, NO= Nitrogen Tetroxide).ఈ ఇంధన దహనం వలన 804కిలో న్యూటనుల త్రోపుడు (thrust) శక్తి వెలువడును. మూడవ దశను PS3అందురు.ఈ దశపొడవు 3.6 మీటర్లు. వ్యాసం 2.0 మీటర్లు. ఇందులో కూడా మొదటిదశలో వాడిన HTPB (హైడ్రాక్సిల్ టెర్మినెటేడ్ పాలి బ్యుటడైన్) నే ఇంధనంగా ఉపయోగించారు. ఇంధన పరిమాణం 7.6టన్నులు. వెలువడు త్రోపుడు శక్తి 240 కిలో న్యూటన్లు. ఇక చివరి నాల్గవ దశను PS4 అంటారు.ఈ దశ పొడవు 3.0మీటర్లు, వ్యాసం 1.3 మీటర్లు.ఇందులో నింపిన ద్రవ ఇంధన పరిమాణం 2.5టన్నులు.వాడిన ద్రవ ఇంధనం MMH + MON-3 (MMH=మోనో మిథైల్ హైడ్రాజిన్, MON-3=మిశ్రమ నైట్రోజన్ ఆక్సైడులు). ఇందులో రెండు దహన ఇంజనులు ఉండి, ఒక్కో ఇంజను 7.5 న్యూటన్ల శక్తిని విడుదల చేయును.
కౌంట్‌డౌన్ సున్నాకు చేరిన వెంటనే మొదటి దశ/PS1 యొక్క ఘన ఇంధనం కలిగిన S-138 రాకెట్ ఇంజన్ మండటం (దహన చర్య) మొదలైనది. 0.4 సెకన్ల తరువాత, మొదటి దశకు బాహ్యంగా, వలయాకారంలో అమర్చిన ఆరు స్ట్రాపాన్ బుస్టారు మోటరులలో, రెండు స్ట్రాపాన్ బుస్టారు మోటరుల దహన క్రియ మొదలైనది. 0.62సెకన్ల తరువాత మరో రెండు స్ట్రాపాన్ మోటరుల ఇంజనులు కూడా పనిచెయ్యడం ప్రారంభించాయి. చివరి రెండు స్ట్రాపాన్ బుస్టారు మోటరులు, వాహకనౌక గాలిలోకి లేచి, పయనం మొదలు పెట్టిన 25 సెకన్ల తర్వాత మండటం ప్రారంభించాయి.స్ట్రాపాన్ బుస్టరులలో S-12 ఘనఇంధనాన్ని మండించు ఇంజన్లను అమర్చారు. రాకెట్ అంతరిక్ష కక్ష్య వైపు గమనం ప్రారంభింన 70 (69.9) సెకన్లకు, మొదటి రెండు స్ట్రాపాన్ ఇంజనుల దహన చర్య ముగిసి, రాకెట్ నుండి వేరుపడినవి. ఆతరువాత సెకనులో 20 వ వంతు వ్యవధిలో రెండో జత స్ట్రాపాన్ ఇంజనుల దహన చర్య ముగిసి అవికూడా వేరుపడినవి. రాకెట్ గాలిలోకి లేచిన తరువాత అంటించిన చివరి రెండు స్ట్రాపాన్ మోటరులు 92సెకన్ల తరువాత దహన చర్య ముగిసిన తరువాత రాకెట్ నుండి విడి పోయాయి.మొదటి దశ మోటరు 110.8సెకన్ల పాటు మండి, వేరుపడు సమయానికి వాహకనౌకను 56 కి.మీ ఎత్తుకు మోసుకెళ్ళినది.ఈ సమయంలో రాకెట్ గమన త్వరణం సెకనుకు 2.39కి.మీ. మొదటి దశవేరుపడిన సెకనులో ఇరవైవ వంతు కాలవ్యవధి తరువాత రెండోదశ/ PS2 ఇంజను దహన చర్య మొదలైనది.ఇందులో వికాస్ ఇంజన్ ను ఉపయోగించారు.